**Referat**

 **Observatoriets venner – generalforsamling 1. oktober 2016**

 **Program**

1. **Styrets beretning**
2. **Styrets regnskap og revisors beretning**
3. **Valg av styreleder når denne er på valg**
4. **Valg av styremedlemmer og varamedlemmer**
5. **Valg av neste års valgkomite**
6. **Fastsettelse av neste års kontingent for personlige medlemmer**

Det var møtt fram ca. 30 medlemmer og andre. Før generalforsamlingen gav Bjørn Ragnvald Pettersen en kort orientering om aktivitetene i Observatoriet i Hansteens tid og under de senere ledere av Observatoriet. Etterpå ledet han en omvisning blant Observatoriets instrumenter og gav interessante detaljer om deres forhistorie og anvendelser, med særlig vekt på meridiansirkelen.

Under selve generalforsamlingen var ca. 15 medlemmer til stede. OV-styrets leder, Kaare Aksnes, berettet kort om hva styret hadde fått utrettet siden generalforsamlingen i mars 2015. Det er utarbeidet en arbeidsplan for foreningens aktiviteter fremover. En viktig oppgave er å få den såkalte folkekikkerten, som nå ligger nedpakket i kjelleren, plassert i tårnet til bruk under observasjonskvelder. Det er også inngått en samarbeidsavtale med MN-fakultetet og ledelsen av observatoriet. Arbeidsplanen og samarbeidsavtalen vil bli lagt ut på OVs webside.

Erik Solheim la fram styrets reviderte regnskap:

**REGNSKAP FOR OBSERVATORIETS VENNER PR. SEPTEMBER 2016.**

Regnskap for Foreningskonto 2280.31.11069 i Sparebank 1 Ringerike Hadeland.

|  |  |  |  |
| --- | --- | --- | --- |
| Dato | Handling | Inntekt (kr) | Utgift (kr) |
| 04.03.2015 | Saldo | 24.465,00 |  |
| 20.11.2015 | Overføring ved opphør av konto i DNB | 15.176,00 |  |
| 30.12.2015 | Saldo | 39.641,00 |  |
| 31.12.2015 | Renter 2015 | 26,00 |  |
| 10.09.2016 | Saldo | 39.667,00 |  |

Ved forrige generalforsamling hadde Observatoriets Venner kr. 14.157,90 på konto 0530.52.28887 i DNB.

|  |  |  |  |
| --- | --- | --- | --- |
| Dato | Handling | Inntekt (kr) | Utgift (kr) |
| 31.03.2015 | Saldo | 14.157,90 |  |
| 20.08.2015 | 12 medlemskontingenter | 1.200,00 |  |
| 20.08.2015 | Bankgebyrer |  | 120,00 |
| 20.11.2015 | Renter for 2015 | 13,10 |  |
| 20.11.2015 | Bankgebyr ved konto-opphør |  | 75,00 |
| 20.11.2015 | Saldo, overført til 2280.31.11069 | 15.176,00 |  |

Regnskapet er revidert og funnet i orden. Det bemerkes at det ikke er innbetalt noe kontingent i 2016, og at foreningen kun har 12 medlemmer som betalte kontingent i 2015.

Hosle 19.9.2016

Jan-Erik Solheim (Sign)

Revisor

Regnskapet ble godkjent av forsamlingen.

Formannen i valgkomiteen, Oddbjørn Engvold, presenterte så komiteens forslag til styrets sammensetning i de neste to år:

Valgkomitéens forslag til styre for Observatoriets Venner

for perioden 2016-2018.

**Leder:**

Jan Birger Ommundsen

**Styremedlemmer:**

Håkon Dahle

Line Nybakk Akerholt

Bjørn Ragnvald Pettersen

Kaare Aksnes

**Varamedlemmer:**

Bjørn Geirr Harsson

Kirsti Strøm Bull

Per Barth Lilje Are Vidar Boye Hansen Oddbjørn Engvold

 Valgkomité 2016

*Bemerkninger til forslaget:*

1. *Samtlige foreslåtte personer har sagt seg villige til å gå inn i styret for den aktuelle periode.*
2. *To medlemmer i det nåværende styret, Truls Lynne Hansen og Nils Voje Johansen, ønsket ikke gjenvalg.*
3. *Kaare Aksnes ønsket ikke gjenvalg som styreleder.*

Styrelederen takket revisor og valgkomiteen for deres innsats. Som revisorer og valgkomite for neste periode foreslo styret:

**Revisorer:** Jan Erik Solheim og Tore Amundsen

**Valgkomite:** Per Barth Lilje, Are Vidar Boye Hansen og Oddbjørn Engvold

 De nevnte personer har akseptert nominasjonen.

*Generalforsamlingen valgte enstemmig de foreslåtte medlemmer og varamedlemmer av styret samt revisorer og valgkomite.*

Til slutt ble medlemskontingenten tatt opp til diskusjon. Et forslag om å øke årskontingenten fra nåværende 100 kroner til 150 kroner ble trukket ilbake med den begrunnelse, at foreningen først måtte legge fram en konkret plan for fremtidige aktiviteter før en økning av kontingenten kunne rettferdiggjøres. En slik plan bør inneholde ikke bare temaer for foredrag men også navngi foredragsholderne. Det ble enighet om at når en slik plan foreligger, skal den sendes ut til medlemmene med en anmodning om at medlemskontingenten innbetales til en oppgitt konto.